CELEX: 62014TN0165
Language: et
Date: 2014-03-07 00:00:00
Title: Kohtuasi T-165/14: 7. märtsil 2014 esitatud hagi – ANKO versus komisjon ja AER

10.6.2014   
            
            
               ET
            
            
               Euroopa Liidu Teataja
            
            
               C 175/47
            
         7. märtsil 2014 esitatud hagi – ANKO versus komisjon ja AER
   (Kohtuasi T-165/14)
   2014/C 175/65
   Kohtumenetluse keel: kreeka
   
      Pooled
   
   
      Hagejad: ANKO Anonymos Etairia Antiprosopeion, Emporiou kai Viomichanias (Ateena, Kreeka) (esindaja: advokaat B. Christianos)
   
      Kostjad: komisjon ja Teadusuuringute Rakendusamet (TRA)
   
      Nõuded
   
   Hageja palub Üldkohtul:
   
               —
            
            
               tuvastada, et maksete peatamine, mille TRA komisjoni volituse alusel tegutsedes rakendas ja jõusse jättis, on summade osas, mille komisjon on hagejale võlgu tema osaluse eest projektis „Emergency Support System” (ESS), käsitletav komisjoni lepinguliste kohustuste rikkumisena;
            
         
               —
            
            
               tuvastada, et summa 125 253,82 eurot, mida komisjon keeldub maksmast hageja osalemise eest projektis ESS, on abikõlblik kulu, mille komisjon on järelikult kohustatud ANKO-le välja maksma;
            
         
               —
            
            
               tuvastada, et kogusumma 216 172,68 eurot, mille komisjon on juba hagejale tema osalemise eest projektis ESS välja maksnud, on abikõlblik kulu; ja
            
         
               —
            
            
               mõista hageja kohtukulud välja TRA-lt ja komisjonilt.
            
         
      Väited ja peamised argumendid
   
   Käesolev hagi puudutab TRA ja komisjoni vastutust ELTL artikli 272 alusel seoses lepinguga nr 217 951, millega täidetakse projekti ESS.
   Hageja on täpsemalt seisukohal, et TRA, tegutsedes komisjonilt saadud volituse alusel, peatas maksed ANKO-le ilma, et tal selleks õigust oleks ja rikkudes projekti ESS lepingut. Hageja on ka seisukohal, et üritades kohaldada „ekstrapolatsiooni” meetodit vaidles komisjon õigusliku aluseta ja rikkudes nii lepingut kui kohaldatavat õigust, vastu sisuliselt kõigi ANKO poolt projekti ESS raames tehtud kulude abikõlblikkusele.